Narodna skupština
20020717

Nisu vam pouzdani zatvorski stražari? Uvedite tamo disciplinu. Neka ministar pravde propiše novi kućni red, neka donese nove podzakonske akte, kontrolišite ih. Ako služi zatvorski stražar kao veza između kriminalca i mafije, uhvatite ga na delu. Ima gospodin Batić u svojoj stranci neke ljude koji su se time nekada bavili, pa uhvaćeni na delu. Neću da pominjem imena, pošto su imena mrska, očigledno. Dakle, šta vi ovde postižete? Ovim pravnim normama ne postižete ništa. Od ovoga što danas želite da izglasate, nijednog kriminalca, nijednog mafijaša i nijednog stvarnog ratnog zločinca. A ovaj zločinac je bio vezan sa stranim obaveštajnim službama, jer je morao Srbima da se podmetne strašan zločin koji bi im se uvek na nos nabijao, sa Desetim diverzantskim odredom pod komandom ovoga Beare. Niko se od njih neće osetiti ugroženim. Donosićete opet neke zakone. Mene ne možete ničim ugroziti. Kada sam počeo da se bavim politikom, vi niste smeli da se bavite, jer ste bili u Savezu komunista.